**ACTA DEL PLE EXTRAORDINARI URGENT DE L’AJUNTAMENT DE CÀNOVES i SAMALÚS. PLE NÚM. 7/2017**

Mª CARMEN BARRIO JULIO (NIU)

DAVID GARCIA FERNANDEZ (NIU)

ESTER VILLANUEVA MARSAL (NIU)

JOAN CARLES CUSELL I GALÍCIA (ERC)

CRISTINA SERRA I PAGÈS (ERC)

JOSÉ LUIS LÓPEZ CARRASCO (PSC)

Mª LOURDES AGUILERA BEDMAR (PSC)

Mª PILAR LOSADA LÓPEZ (PSC)

NURIA SANCHEZ LIRIA (PSC)

ANTONIO RUIZ VENTURA (PSC)

SECRETARI: Francesc d'A. Serras i Ortuño

A Cànoves i Samalús a les vint hores del dia 25 d’octubre de 2017, a l’efecte de procedir a celebrar sessió plenària de caràcter extraordinari urgent, sota la Presidència de l’Alcalde Sr. Josep Cuch i Codina, es reuneixen els Srs. i Sres. Regidors i Regidores al marge enumerats, assistits pel Secretari que dóna fe de l’acte.

**1.- PROPOSTA DE DECLARAR LA URGÈNCIA DEL PLENARI**

Per part del Sr. Alcalde es dona compte al Plenari de que cal donar suport per tal de que l’article 155 de la Constitució Espanyola es deixi d’aplicar a Catalunya, fet el suficientment important per convocar la present sessió plenària, de caràcter extraordinari urgent.

Posat l’afer a votació s’aprova la celebració del plenari amb els vots a favor dels regidors de NIU i ERC i el vot en contra dels regidors del PSC.

**2.- MOCIÓ PER ATURAR LA SUSPENSIÓ DE L’AUTONOMIA DE CATALUNYA.**

Per part del Sr. Secretari es dona lectura a la moció, en els termes següents:

***“MOCIÓ PER ATURAR LA SUSPENSIÓ DE L’AUTONOMIA DE***

***CATALUNYA***

***EXPOSICIÓ DE MOTIUS***

*L’acord entre el Partit Popular, el Partit Socialista Obrer Espanyol i Ciutadans per a la suspensió de l’autonomia de Catalunya, evidencia que davant d’un problema polític la resposta de l’Estat espanyol es basa en la repressió i en la retallada de drets.*

*Trenta-vuit anys després de recuperar l’autonomia catalana amb l’aprovació de l’Estatut, després de les llargues dècades de dictadura franquista, són ara tres partits polítics en el marc democràtic els qui volen tornar a sotmetre Catalunya a aquella situació d’anul·lació política.*

*L’aplicació de l’article 155 de la Constitució Espanyola liquida, de facto, l’autonomia catalana a través d’un fort atac als drets dels catalans i les catalanes per la incapacitat de diàleg de l’Estat espanyol i que s’ha concretat en la seva resposta repressiva a través de la vulneració de drets fonamentals, la censura d’internet i de mitjans de comunicació, la violació del secret postal, les detencions de càrrecs públics, querelles i processos judicials contra el govern, la mesa del parlament i més de 700 alcaldes i alcaldesses, la brutal violència policial exercida contra població pacífica l’1 d’octubre,*

*l’empresonament dels líders de la societat civil, el gran desplegament de forces policials que encara es manté a Catalunya i la intervenció i congelació dels comptes de la Generalitat de Catalunya.*

*El Govern espanyol i els partits polítics que li donen suport continuen optant per la via de la repressió i la vulneració de drets enlloc d’escoltar el clam del poble i les institucions de Catalunya que en les eleccions del passat 27 de setembre de 2015 van concedir la majoria absoluta del Parlament a les forces independentistes i que el passat 1 d’octubre, en el referèndum d’autodeterminació de Catalunya, van ser novament refermat el mandat democràtic per a la independència de Catalunya.*

*Per tots aquests motius, l’Ajuntament de Cànoves i Samalús*

***PROPOSA***

***Primer.*** *Manifestar el suport al Govern de Catalunya i al Parlament per fer efectiu el mandat popular del passat 1 d'Octubre en els termes que estableix la Llei del Referèndum d'Autodeterminació i la Llei de Transitorietat Jurídica i Fundacional de la República aprovades pel Parlament de Catalunya.*

***Segon.*** *Condemnar la violació de drets fonamentals a Catalunya a través de les mesures repressives aplicades per l’Estat espanyol contra la població i les institucions catalanes.*

***Tercer.*** *Instar el Govern espanyol i els partits que li donen suport a aturar la suspensió de l’autonomia de Catalunya que ja estan portant a terme i que volen reblar amb l’aplicació de l’article 155 de la Constitució Espanyola.*

***Quart.*** *Comunicar aquest acord al President de la Generalitat de Catalunya, a la Presidenta del Parlament de Catalunya, a l’Associació Catalana de Municipis, a l’Associació de Municipis per la Independència, al Govern espanyol i als grups polítics del Parlament de Catalunya.”*

El regidor del PSC, Sr. López, manifesta que el seu grup no està d’acord amb la situació que s’està vivint actualment a Catalunya però afegeix que ha estat el PDECAT qui ha provocat aquesta situació, no escoltant als lletrats del Parlament, a la Comissió de Garanties Estatutàries i a tothom que ha dit i repetit que aquesta no era la via correcta. Afegeix el Sr. López que també s’han violat els drets del parlamentaris de la oposició. Manifesta el Sr. López que això està comportant la fugida d’empreses i que el seu partit no està d’acord amb l’aplicació del 155 del CE però tampoc amb la Declaració Unilateral d’Independència. Acaba dient el Sr. López que cal anar a votar però amb garanties i que el seu grup estaria d’acord amb el dispositiu tercer però no en la resta i que el seu vot serà d’abstenció.

El regidor d’ERC, Sr. Cusell manifesta que tota aquesta problemàtica sorgeix quan el PP comença a fer una recollida massiva de signatures per impugnar l’Estatut d’Autonomia votat a Catalunya, fet que va acabar a la sentència del Tribunal Constitucional de 2010 i amb un estatut totalment diferent del que es va aprovar. Manifesta el Sr. Cusell que el PP ha seguit impugnant, sistemàticament, totes les Lleis que sorgien del Parlament.

El Sr. Alcalde manifesta que, si ve es cert que l’1 d’octubre, no es varen poder fer unes votacions millors va ser perquè l’Estat no va voler i que no es podien fer de cap altre manera. Afegeix el Sr. Alcalde que hi ha polítics que no volen parlar i aquí s’està parlant d’escoltar la voluntat del poble i que, avui per avui, la voluntat del poble es Puigdemont. Manifesta el Sr. Alcalde que ara el President Puigdemont no es pot tirar enrere perquè encara seria pitjor.

Amb el permís de l’Alcaldia, i abans de la votació, el Sr. Secretari fa advertiment de il·legalitat de donar suport a la *Llei del Referèndum d'Autodeterminació, que està anul·lada pel Tribunal Constitucional i a la Llei de Transitorietat Jurídica i Fundacional de la República, que està sospesa pel mateix tribunal.*

*L’afer es aprovat per majoria absoluta amb els vots a favor dels regidors de NIU i ERC i l’abstenció dels regidors del PSC*

I no havent més assumptes a tractar, per part de l’Alcaldia s’aixeca la sessió a les 20:22 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.